Peste 40 de șoferi au fost testați pentru alcool sau droguri, în Alba, în ultimele 24 de ore. Polițiștii și jandarmii au continuat acțiunile în sistem integrat.
În cadrul activităților desfășurate, au fost efectuate, prin intermediul aplicației eDAC, 371 de verificări de persoane și 244 de verificări de autovehicule, pentru a preveni și combate posibile fapte ilegale.
Au fost constatate 124 de abateri de natură contravențională, majoritatea la normele legale privind circulația pe drumurile publice.
Valoarea totală a amenzilor aplicate este de 16.670 lei, potrivit IPJ Alba.
Au fost efectuate 44 de testări privind conducerea sub influența alcoolului sau a altor substanțe.
Au fost reținute 7 permise de conducere unor conducători auto care au pus în pericol siguranța altor participanți la trafic.
Au fost retrase 3 certificate de înmatriculare și au fost constatate 19 infracțiuni.
Urmăriți Alba24.ro și pe Google News
Dacă ți-a plăcut articolul: